**Ministru kabineta noteikumu projekta**

**“Noteikumi par iesniedzamo informāciju par interaktīvo azartspēļu, interaktīvo izložu, izložu biļešu pārdošanas un izložu dalības maksājumu pieņemšanas organizēšanas sistēmām, to drošības un fizisko personu datu aizsardzības pasākumiem un informācijas glabāšanu”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai tiktu nodrošināti godīgi interaktīvo azartspēļu principi, interaktīvo izložu principi, kā arī valsts mēroga naudas, mantu, skaitļu izložu un momentloteriju biļešu pārdošana vai citādā veidā veiktā dalības maksājuma pieņemšana, izmantojot elektronisko sakaru pakalpojumus (turpmāk - izložu biļešu pārdošanas un izložu dalības maksājumu pieņemšana), noteikumu projekts paredz interaktīvo azartspēļu, interaktīvo izložu, kā arī izložu biļešu pārdošanas un izložu dalības maksājumu pieņemšanas attiecīgo organizēšanas sistēmu (turpmāk - attiecīgās organizēšanas sistēmas) pārbaudes nosacījumus, kurus izvērtē sertifikācijas institūcija, sniedzot atzinumu par attiecīgo organizēšanas sistēmu.  Noteikumu projekts nosaka attiecīgo organizēšanas sistēmu galvenās sastāvdaļas un informāciju, kas iesniedzama par tām Izložu un azartspēļu uzraudzības inspekcijā, kā arī kārtību, kādā drīkst mainīt attiecīgāsorganizēšanas sistēmas vai tās sastāvdaļas; attiecīgo organizēšanas sistēmu drošības un fizisko personu datu aizsardzības pasākumus; informāciju, kas glabājama attiecīgajās organizēšanas sistēmās un informācijas glabāšanas termiņu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Azartspēļu un izložu likuma 47.panta otrā daļa, 72.panta trešā daļa, 80.panta septītā daļa, pārejas noteikumu 20.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Azartspēļu un izložu likuma:  1) 47.panta otrajā daļā (precizētā deleģējuma redakcija stājas spēkā 2018.gada 1.janvārī) noteikts, ka Ministru kabinetsnosaka:  - interaktīvo azartspēļu organizēšanas sistēmas galvenās sastāvdaļas un informāciju, kas iesniedzama par interaktīvajā azartspēlē paredzēto interaktīvo azartspēļu organizēšanas sistēmu, kā arī kārtību, kādā drīkst mainīt interaktīvo azartspēļu organizēšanas sistēmu vai tās sastāvdaļas;  - interaktīvo azartspēļu organizēšanas sistēmas drošības pasākumus, kas nepieciešami, lai nepieļautu kādas personas ietekmi uz interaktīvās azartspēles iznākumu, un fizisko personu datu aizsardzības pasākumus, kurus izvērtē sertifikācijas institūcija, sniedzot atzinumu par interaktīvo azartspēļu organizēšanas sistēmas pārbaudes rezultātiem;  - informāciju, kas glabājama interaktīvo azartspēļu organizēšanas sistēmā, un informācijas glabāšanas termiņu;  2) 80.panta septītajā daļā (precizētā deleģējuma redakcija stājas spēkā 2018.gada 1.janvārī) noteikts, ka Ministru kabinets nosaka:  - interaktīvo izložu organizēšanas sistēmas galvenās sastāvdaļas un informāciju, kas iesniedzama par interaktīvajā izlozē paredzēto interaktīvo izložu organizēšanas sistēmu, kā arī kārtību, kādā drīkst mainīt interaktīvo izložu organizēšanas sistēmu vai tās sastāvdaļas;  - interaktīvo izložu organizēšanas sistēmas drošības pasākumus, kas nepieciešami, lai nepieļautu kādas personas ietekmi uz interaktīvās izlozes iznākumu, un fizisko personu datu aizsardzības pasākumus, kurus izvērtē sertifikācijas institūcija, sniedzot atzinumu par interaktīvo izložu organizēšanas sistēmas pārbaudes rezultātiem;  - informāciju, kas glabājama interaktīvo izložu organizēšanas sistēmā, un informācijas glabāšanas termiņu;  3) 72. panta trešajā daļā (precizētā deleģējuma redakcija stājas spēkā 2018.gada 1.jūlijā) noteikts, ka attiecībā uz šā likuma 74. panta trešajā daļā minēto izložu biļešu pārdošanu vai izložu dalības maksājumu pieņemšanu, izmantojot elektronisko sakaru pakalpojumus, Ministru kabinets nosaka:  - biļešu pārdošanas un dalības maksājumu pieņemšanas organizēšanas sistēmas galvenās sastāvdaļas un informāciju, kas iesniedzama par biļešu pārdošanas un dalības maksājumu pieņemšanas organizēšanas sistēmu;  - biļešu pārdošanas un dalības maksājumu pieņemšanas organizēšanas sistēmas drošības pasākumus, kas nepieciešami, lai nepieļautu kādas personas ietekmi uz biļešu pārdošanas iznākumu, un fizisko personu datu aizsardzības pasākumus.  Ministru kabineta noteikumu projektā “Noteikumi par iesniedzamo informāciju par interaktīvo azartspēļu, interaktīvo izložu, izložu biļešu pārdošanas un izložu dalības maksājumu pieņemšanas organizēšanas sistēmām, to drošības un fizisko personu datu aizsardzības pasākumiem un informācijas glabāšanu” (turpmāk - noteikumu projekts) pēc būtības tiek pārņemtas Ministru kabineta 2006.gada 17.oktobra noteikumu Nr.853 “Kārtība, kādā iesniedzama informācija par interaktīvo azartspēļu un izložu organizēšanas programmām, drošības un fizisko personu datu aizsardzības pasākumiem” (turpmāk – MK noteikumi Nr.853) normas, tās papildinot ar normām attiecībā uz interaktīvajām izlozēm, kā arī esošās normas precizējot atbilstoši Saeimā 2017.gada 22.novembrī pieņemtajā likumprojektā “Grozījumi Azartspēļu un izložu likumā” noteiktajam šī noteikumu projekta precizētajam deleģējumam (Sākotnējā noteikumu projekta redakcija tika izstrādāta un iesniegta Valsts sekretāru sanāksmē 2017.gada 20.jūlijā (VSS-762). Saskaņošanas procesā tika izteikts iebildums par tobrīd spēkā esošā deleģējuma neatbilstību noteikumu projekta saturam, kaut gan noteikumu projekts tiek pārizdots (pēc būtības saglabājot jau esošo regulējumu attiecībā uz interaktīvajām azartspēlēm, to attiecīgi piemērojot arī interaktīvajām izlozēm). Tādējādi bija nepieciešams precizēt noteikumu projekta deleģējumus, lai tajā noteiktās normas, kuru liela daļa jau pašreiz tiek piemērotas, būtu leģitīmas. Saeimā 2017.gada 22.novembrī tika pieņemts likumprojekts “Grozījumi Azartspēļu un izložu likumā” (Nr.1052/Lp12), atbilstoši kura 4., 8. un 11.pantā noteiktajam tika precizēts noteikumu projekta deleģējums.).  Noteikumu projekts attieksies gan uz interaktīvajām azartspēlēm, gan interaktīvajām izlozēm, kā arī valsts mēroga naudas, mantu, skaitļu izložu un momentloteriju biļešu pārdošanu vai citādā veidā veiktā dalības maksājuma pieņemšanu, izmantojot elektronisko sakaru pakalpojumus (turpmāk - izložu biļešu pārdošanas un izložu dalības maksājumu pieņemšana).  Tā kā ierīce – izložu biļešu un kuponu reģistrēšanas termināļi - tiek izmantota tikai izlozes biļešu tirdzniecības vietās informācijas reģistrēšanai par dalību izlozēs, tad, lai nerastos pārpratumi par normu piemērošanu attiecībā uz valsts mēroga izložu biļešu, kuponu pārdošanas veidu, šo noteikumu projektā ietverts 5.punkts, kas nosaka, ka tā prasības neattiecas uz izlozes biļešu pārdošanai izmantojamām ierīcēm - izložu biļešu un kuponu reģistrēšanas termināļiem.  Noteikumu projekts nosaka interaktīvo azartspēļu, interaktīvo izložu vai izložu biļešu pārdošanas un izložu dalības maksājumu pieņemšanas organizēšanas sistēmu galvenās sastāvdaļas un informāciju, kas iesniedzama inspekcijā kārtību, kādā drīkst mainīt interaktīvo azartspēļu vai interaktīvo izložuorganizēšanas sistēmu vai tās sastāvdaļas; interaktīvo azartspēļu, interaktīvo izložu vai izložu biļešu pārdošanas un izložu dalības maksājumu pieņemšanas organizēšanas sistēmu drošības un fizisko personu datu aizsardzības pasākumus; informāciju, kas glabājama interaktīvās azartspēles vai interaktīvās izlozes organizēšanas sistēmā un informācijas glabāšanas termiņu.  Iepriekšminētā informācija interaktīvo azartspēļu un interaktīvo izložu (turpmāk – interaktīvās spēles) organizētajam inspekcijā ir jāiesniedz arī tāpēc, lai varētu saņemt organizēšanas licenci. (Azartspēļu un izložu likuma 47.panta pirmā daļa).  Saskaņā ar Saeimā 2015.gada 30.novembrī pieņemto likumu “Grozījumi Azartspēļu un izložu likumā” ir precizēta Azartspēļu un izložu likuma 44.panta pirmā daļa, ietverot interaktīvo azartspēļu uzskaitījumā arī veiksmes spēles pa tālruni, Ņemot vērā šīs interaktīvās spēles specifiku, noteikumu projekta 7.punktā ir noteikts atsevišķs regulējums attiecībā uz sertifikācijas institūcijas atzinumu par šīs interaktīvās azartspēles organizēšanas sistēmas testēšanas rezultātiem.  Lai tiktu nodrošināti godīgas spēles principi, noteikumu projekts paredz, ka, ja interaktīvās spēles organizētājs vēlas veikt kādas izmaiņas jau sertificētajā interaktīvās spēles organizēšanas sistēmā un izmaiņas varētu ietekmēt sertifikācijas institūcijas atzinumā iekļauto informāciju, tad par to rakstiski informē inspekciju, norādot, kādas izmaiņas plānots veikt un kā tas ietekmēs interaktīvās spēles organizēšanas sistēmas darbību. Tādējādi, tā kā viena no interaktīvās spēles organizēšanas sistēmas sastāvdaļām ir datori vai savstarpēji saistīti datori, tad tikai datoru (ar to saprotot ierīci/iekārtu, kurā darbojas attiecīgā spēles programma) nomaiņa varētu arī neietekmēt spēles programmas darbību ar ražotāja iestrādāto un laboratorijā pārbaudīto algoritmu, tomēr datori kā interaktīvās spēles organizēšanas sistēmas sastāvdaļas (sistēma vērtējama kā kopums – datori  ar savu programmatūru (Windows, Linux u.c.) kā tehniskas ierīces/iekārtas un spēles programmas) ir skatāmi kopumā – vai datoru nomaiņa nav saistīta ar ietekmi uz programmu un sertifikācijas institūtu testēšanas rezultātu, kā arī vai nav izjaukta interaktīvās spēles organizēšanas sistēma. Līdz šim visi azartspēļu organizētāji to praksē izprata un neinformēja inspekciju tikaipar jauna datora iegādi.  Interaktīvās spēles organizētājs interaktīvās spēles organizēšanas sistēmu vai tās sastāvdaļas drīkst mainīt, ja saņemta attiecīga inspekcijas atļauja.  Interaktīvo spēļu organizēšanas sistēmā šo noteikumu projektā III nodaļā minēto informāciju nepieciešams glabāt, lai nodrošinātu interaktīvo spēļu atbilstību paredzētajiem drošības pasākumiem, lai nepieļautu kādas personas ietekmi uz interaktīvo spēļu rezultātu, kā arī sabiedrības interešu un spēlētāju tiesību aizsardzību, t.sk. par interaktīvās spēles norisi atbilstoši normatīvajiem aktiem (piemēram, ja radušies strīdi par interaktīvās spēles norisi, spēlētāja vecumu u.tml.)  Saistībā ar drošības un fizisko personu datu aizsardzības pasākumiem noteikumu projekta III nodaļā ir noteikti principi, lai interaktīvā spēle noritētu godīgi un ar neparedzamu rezultātu*,* kā arī minēta informācija, kas tiek glabāta interaktīvo spēļu organizēšanas sistēmā, tai skaitā fizisko personu dati, kuriem noteikumu projektā atbilstoši deleģējumam ir noteikta šo datu aizsardzības kārtība tādējādi, ka atbilstoši noteikumu projekta 7.punktam tiek testēta attiecīgā interaktīvā spēles organizēšanas sistēma, pārbaudot tās atbilstību noteikumu projekta III nodaļā noteiktajiem interaktīvās spēles organizēšanas sistēmas drošības un fizisko personu datu aizsardzības pasākumiem.  Noteikumu projektā, salīdzinot ar MK noteikumiem Nr.853, tiek precizētas vairākas normas. Piemēram, noteikumu projekta 2. un 4.punktā ir precizētas attiecīgās organizēšanas sistēmas sastāvdaļas, kā arī no noteikumu projekta, salīdzinot ar MK noteikumiem Nr.853, tiek svītrotas normas, kas praksē ir aktualitāti zaudējušas.  Tā kā atbilstoši deleģējumam noteikumu projektā nav pamatojuma no MK noteikumiem Nr.853 pārņemt normas par informācijas glabāšanu (MK noteikumu Nr.853 8. un 11.punkts) izložu biļešu pārdošanas un izložu dalības maksājumu pieņemšanas organizēšanas sistēmā, tad noteikumu projekta 19.punkts paredz, ka informāciju, kuru izložu biļešu pārdošanas un izložu dalības maksājumu pieņemšanas organizētājs ieguvis, izpildot MK noteikumu Nr.853 prasības, glabā šajos noteikumos noteikto laika posmu. |
| 3. | Projekta izstrādē iesaistītās institūcijas un publiskas personas kapitālsabiedrības | Izložu un azartspēļu uzraudzības inspekcija, VAS “Latvijas Loto”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izložu un azartspēļu uzraudzības inspekcija, kapitālsabiedrības, kas organizē interaktīvās azartspēles (Latvijā šobrīd ir 7 azartspēļu organizētāji) un VAS “Latvijas Loto”, kurai tiesības organizēt visu veidu izlozes. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts radīs nenozīmīgu administratīvu slogu Izložu un azartspēļu uzraudzības inspekcijai, jo normas attiecībā uz interaktīvajām izlozēm, kā arī uz izložu biļešu pārdošanu un izložu dalības maksājumu pieņemšanu jau ir spēkā. Attiecībā uz interaktīvajām izlozēm tiesiskā regulējuma ietekme uz tautsaimniecību netiks mainīta, administratīvais slogs būtiski nepalielināsies interaktīvo izložu organizētājam. |
| 3. | Administratīvo izmaksu monetārs novērtējums | Administratīvās izmaksas nepārsniegs normatīvajos aktos noteiktos izdevumu apmērus, kad nepieciešams novērtējums. Papildu funkcijas tiks veiktas esošā piešķirtā finansējuma ietvaros. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Projekts šo jomu neskar** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Projekts šo jomu neskar** |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu 2017.gada 13.jūlijā par noteikumu projekta izstrādes uzsākšanu Finanšu ministrijas mājaslapas sadaļā “Sabiedrības līdzdalība”  <http://www.fm.gov.lv/lv/sabiedribas_lidzdaliba/tiesibu_aktu_>  projekti/azartspelu\_un\_izlozu\_organizesanas\_politika#project386 |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai Latvijas Darba devēju konfederācijai, Latvijas Tirdzniecības un rūpniecības kamerai, viedokļa sniegšanai biedrībai “Latvijas Spēļu biznesa asociācija”. Ir nosūtīts saskaņošanai Izložu un azartspēļu uzraudzības inspekcijai, VAS “Latvijas Loto”.  Pēc uzziņas publicēšanas 2017.gada 13.jūlijā Finanšu ministrijas mājaslapas sadaļā “Sabiedrības līdzdalība” viedoklis no sabiedriskajām organizācijām par noteikumu projektu netika saņemts. |
| 3. | Sabiedrības līdzdalības rezultāti | Noteikumu projekta izstrādē ir ņemti vērā Izložu un azartspēļu uzraudzības inspekcijas iebildumi un priekšlikumi. Noteikumu projekta saskaņošanas procesā ir izvērtēti VAS “Latvijas Loto”, Latvijas Darba devēju konfederācijas, biedrības “Latvijas Spēļu biznesa asociācija” un Latvijas Tirdzniecības un rūpniecības kameras iebildumi un priekšlikumi.  Noteikumu projekts saskaņots ar VAS “Latvijas Loto”. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izložu un azartspēļu uzraudzības inspekcija, VAS “Latvijas Loto”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.  Noteikumu projekts tiks realizēts esošo resursu ietvaros. |
| 3. | Cita informācija | Nav |

Finanšu ministre D.Reizniece-Ozola

Zariņa 67095672

Indra.Zarina@fm.gov.lv